Cyrus Edwin Dallin

**Cyrus Edwin Dallin**, nado en Springville, Utah, o 22 de novembro de 1861 e finado en Arlington, Massachusetts, o 14 de novembro de 1944, foi un escultor e deseñador de moeda estadounidense.

Destaca polas súas representacións de nativos norteamericanos, cun coidadoso tratamento da súa anatomía e da súa indumentaria, o que os dotaba de grande autenticidade e dignidade.

Ademais da súa actividade artística, Dallin dedicouse tamén ao tiro con arco, e mesmo competiu nos Xogos Olímpicos de Verán de 1904, que tiveron lugar en San Luís, nos que gañou a medalla de bronce na competición por equipos.

## Traxectoria 
### Primeiros anos e formación 
Cyrus E. Dallin naceu en 1861, nunha cabana de madeira en Springville, no daquela coñecido como territorio de Utah, fillo duns pioneiros mormóns, 

A súa infancia transcorreu con moitas necesidades, facendo os labores habituais da vida agrícola, preto dos asentamentos dos indios paiute e ute, que se achegaban á vila para comerciar, e esta proximidade marcou a súa carreira artística posterior. De rapaz, modelaba lobos, antílopes, búfalos e outros animais salvaxes da súa contorna,
En 1879, cando traballaba co seu pai nunha mina, uns mineiros viron algunhas das estatuíñas que Dallin elaborara con arxila e decidiron envialas á feira de Salt Lake City, xunto con outros dous debuxos do incipiente artista. Estas primeiras creacións foron moi apreciadas por dous ricos comerciantes, Blanchard e Lawrence, que decidiron impulsar os estudos de Dallin e sufragaron o seu desprazamento a Boston, na primavera de 1880, para que puidese estudar escultura con Truman Howe Bartlett. En 1889 chegou a aprobar o exame de acceso á *École des Beaux-Arts de París*, aínda que non chegou a ingresar nesta institución académica.

### Carreira artística 
[miniatura|278x278px|Paul Revere ([1885-1940).Boston. a sétima versión que presentou foi finalmente aceptada en 1939, e a estatua acabou inaugurándose o 22 de setembro de 1940. Con este traballo, Dallin gañou un concurso de arte ecuestre. Ao non ser membro da Igrexa de Xesús Cristo dos Santos dos Últimos Días, xa que se convertera ao unitarismo, Dallin rexeitara inicialmente a oferta de esculpir o anxo Moroni para a agulla do templo de Salt Lake, pertencente a esa comuñón. Esta estatua converteuse nun símbolo da igrexa mormona e foi o modelo para outras estatuas de Moroni nas agullas dos templos da Igrexa de Xesús Cristo dos Santos dos Últimos Días.

[miniatura|307x307px|O anxo Moroni de Cyrus Edwin Dallin no cumio do [templo mormón de Salt Lake City.]]

Durante o ano 1894 foi profesor de modelaxe no *Drexel Institute* de Filadelfia, Pensilvania,

En 1897 viaxou a París para continuar a súa formación con Jean Dampt, e permaneceu nesa cidade durante case tres anos. En 1889 fixo amizade coa destacada pintora europea Rosa Bonheur, e xuntos viaxaron a Neuilly, área metropolitana de París, para debuxar os animais e os personaxes do espectáculo ''Buffalo Bill Cody's Wild West Show* no seu campamento. No Salón de París de 1897 presentou unha estatuíña de Don Quixote.

Entre 1899 a 1941, Cyrus Edwin Dallin foi membro do claustro de profesores da *Massachusetts Normal Art School* —o actual *Massachusetts College of Art and Design—, en Boston*.*

#### Esculturas ecuestres de indíxenas 
Estre as obras máis significativas de Dallin está unha serie de catro esculturas ecuestres de indíxenas: *A Signal of peace* ou *The Welcome* ("Sinal de paz" ou "A benvida"), de 1890; *The Medicine Man* ou *The Warning* ("O xamán" ou "A advertencia"), de 1899; *Protest of the Sioux* ou *The Defiance* ("Protesta dos siux" ou "O desafío", de 1904; e *Appel to the Great Spirit* ("Chamamento ao grande espírito") de 1908. Para Dallin a creación destas obras supuxo un medio de utilizar os estudos preliminares que realizara tras visitar o espectáculo do campamento de Buffalo Bill en Neuilly, Francia, na compaña de Rosa Bonheur, mentres estudaba en París en 1888.

Ficheiro:IndianPeace.JPG|*A Signal of Peace* (1890), en Lincoln Park, Chicago.
Ficheiro:Philly Med Man.jpg|*The Medicine Man* (1899), en Fairmount Park, Filadelfia.
Ficheiro:Sculpture- Protest of the Sioux by Cyrus E. Dallin.jpg|*Protest of the Sioux* (1904), na Feira de San Luís.
Ficheiro:Appeal to the Great Spirit.jpg|*Appeal to the Great Spirit* (1908). Museo de Belas Artes de Boston.

*A Signal of Peace* exhibiuse na Exposición Universal de 1893. William A. Coffin escribiu en *The Nation*, o 3 de agosto de 1893, que se trataba dunha das mellores obras amosadas polos americanos nesa mostra, e nela recibiu unha medalla e un diploma. Este monumento foi inaugurado en Lincoln Park en xuño de 1894.

*The Medicine Man* presentouse no Salón de París de 1899, onde tivo un lugar de privilexio, e na Exposición Universal de París de 1900, onde gañou unha medalla de ouro, e logo instalouse no parque Fairmount de Filadelfia en 1903.

A versión de tamaño natural de *Protest of the Sioux* amosouse na Exposición Universal de 1904, onde gañou unha medalla de ouro. O valente a cabalo que axita desafiante o puño ante o inimigo nunca foi fundido en bronce a tamaño natural e só se conserva en forma de estatuíña. No Museo de Arte de Springville, Utah, consérvase unha versión en bronce dun terzo de tamaño, fundida en 1986.

*Appeal to the Great Spirit* converteuse nunha icona da arte estadounidense e é unha das obras máis famosas de Dallin. A versión a tamaño real fundiuse en bronce en París e gañou unha medalla de ouro no Salón de 1909. Instalouse fronte á entrada principal do Museo de Belas Artes de Boston en 1912. En 1923 regalóuselle unha versión en xeso dun terzo de tamaño ao Central High de Tulsa, Oklahoma, e en 1985 ese xeso utilizouse para fundir unha versión en bronce dun terzo de tamaño, que agora se acha en Woodward Park, Tulsa. 

#### A moeda do tricentenario dos Peregrinos 
[miniatura|300x300px|[Medio dólar do Tricentenario dos Peregrinos|½ dólar do Tricentenario dos Peregrinos (1920-1921).]]
Cando a Comisión do Tricentenario dos Peregrinos acadou a aprobación para a emisión dunha moeda de medio dólar do tricentenario da chegada dos Peregrinos, elaborou uns esbozos e encomendoulle a Dallin que completase o deseño e elaborase os correspondentes modelos en xeso do anverso e do reverso, traballo que concluíu en agosto de 1920, e que contou coa aprobación da Comisión de Belas Artes dos Estados Unidos.

No seu anverso, a moeda presenta unha figura de medio corpo de William Bradford, gobernador da colonia de Plymouth, un personaxe a quen Dallin tamén lle dedicou unha escultura no mesmo 1920, titulada *Governor William Bradford*. Pola súa banda, no reverso represéntase o buque Myflower, no que viaxaron os Pais Peregrinos. Os modelos de xeso presentados inicialmente por Dallin engadían as súas iniciais, CED, a modo de marca de gravador, mais na versión finalmente cuñada elimináronse e, no canto delas, colocouse unicamente un D baixo o cóbado de Bradford, probablemente impreso con posterioridade nos cuños mediante un punzón utilizado normalmente para crear a marca de ceca D, propia da Ceca de Denver, aínda que a cuñaxe se produciu na Ceca de Filadelfia, en senllas tiraxes en 1920 e 1921.

O historiador da arte Cornelius Vermeule considerou esta moeda de Dallin como "unha obra mestra na tradición conservadora", e suxeriu que o retrato do anverso estaba influído por Augustus Saint-Gaudens e a súa escultura "O Puritano". Ademais, Vermeule considera que o barco do reverso supuxo un presaxio dos barcos —polo menos cinco— que aparecerían nas moedas conmemorativas estadounidenses da década de 1930: "Visto desde a popa sobre as ondas, o barco dos peregrinos é impresionante".

## Vida persoal 
Dallin casou con Vittoria Colonna Murray en xuño de 1891.

Cyrus Edwin Dallin faleceu o 14 de novembro de en 1944 en Arlington Heights, Nesa cidade, unha escola de educación primaria leva tamén o seu nome.

No Museo de Arte de Springville, na súa cidade natal, expóñense máis de 30 obras súas. Nesa cidade, a Casa Dallin, situada en East Street, está inscrita no Rexistro Nacional de Lugares Históricos.

Os documentos de Dallin áchanse nos arquivos de arte dos Estados Unidos do Instituto Smithsoniano.

Por outra banda, os Beach Boys basearon o logotipo do seu selo discográfico *Brother Records* na escultura de Dallin *Appeal to the Great Spirit*. En 2020, o Museo de Arte Hood, do Dartmouth College de Hanover, New Hampshire, encargoulle unha obra ao artista cree Kent Monkman, que pintou *The Great Mystery*, unha interpretación de *Appeal to the Great Spirit*, con tamaño aproximado da metade da orixinal de  Dallin.

Entre 2017 e 2020, un cabalo de carreiras chamado Cyrus Dallin participou nas competicións hípicas do Reino Unido.

## Escolma de obras 

Ficheiro:Lafayette-model.JPG|Lafayette (modelo) (1889).Instituto Smithsoniano.
Ficheiro:Loc-newton-highsmith (portrait).jpg|Isaac Newton (1895).Biblioteca do Congreso.
Ficheiro:The Picket.jpg|*The Picket* (1905).Hannover, Pensilvania.
Ficheiro:Civil-War-memorial-Clinton-Square-01.JPG|''Soldiers' and Sailors'* (1909-1911).Syracuse, Nova York.
Ficheiro:HermanaKansasCitySevilla.JPG|*The Scout* (1910).Réplica, Sevilla (1992).
Ficheiro:My Boys by Cyrus Dallin - IMG 3056.JPG|*My Boys* (Ca. 1910).Arlington, Ma.
Ficheiro:Menotomy Hunter Cyrus Dallin.jpg|*Menotomy Indian Hunter* (1911).Arlington, Ma.
Ficheiro:Gen. Hancock by Cyrus Dallin 1913 p.72.jpg|Winfield Scott Hancock (1913) Gettysburg, Pensilvania.
Ficheiro:Pilgrim divine - Robbins Memorial Flagstaff - Arlington, MA - DSC03087.jpg|*Robbins Memorial Flagstaff* (1913).Arlington, Ma.
Ficheiro:Sacajawea sculpture by Cyrus Dallin in situ at the Cyrus Dallin Art Museum.jpg|*Sacagawea *(1914)Arlington, Ma.
Ficheiro:Alma Mater statue by Cyrus Dallin - vertical.jpg|*Alma Mater* (1916).Ladue, Missouri.
Ficheiro:WilliamBradfordStatue.jpg|William Bradford (1920).Plymouth, Ma.
Ficheiro:Massasoit, KC MO - general view.JPG|*Massasoit* (1920).Plymouth, Ma.
Ficheiro:MayflowerCompactBasrelief.jpg|*Signing of the Mayflower Compact* (1922).Provincetown, Ma.
Ficheiro:Memory Statue by Cyrus Edwin Dallin - Sherborn, MA - DSC03007.JPG|*Memory* (1924).Sherborn, Ma.
Ficheiro:Passing of the Buffalo.jpg|*Passing of the Buffalo'' (1929).Muncie, Indiana.

## Notas 
## Véxase tamén 
### Bibliografía 
* Burns, E. (2018). "Political Contestation in Cyrus Dallin's American Indian Monuments". En *Archives of American Art Journal*. Vol. 57. Nº1. Páxinas 4-21.
* Francis, R. G. (1976). *Cyrus E. Dallin Let Justice Be Done*. Cyrus Dallin Art Museum.
* Downs, W. W. (1899). "". En *Brush and Pencil*. Vol V. Nº1. Outubro. Páxinas 1-18.
* Hodges, K. T. (1924). "Dallin the Sculptor. His Indian Stories in Marble". En *The American Magazine of Art*. Vol. 15, Nº 10. Outubro. Páxinas 521-527.
* May, S. (1912). "The Work of Cyrus E. Dallin". En *The New England Magazine*. Vol. XLVIII. Nº 3. Novembro de 1912. Páxinas 408-415.

### Ligazóns externas 
* Vídeo: "Cyrus Dallin: Arlington's Celebrated Artist". *Cyrus Dallin Art Museum*
* 
* Cyrys Dallin Art Museum